यह काफी सोचनीय विषय है कि उदारीकरण और बाजारीकरण के मूल्यों ने समाज और राजनीति के स्तर पर संरचनाओं में काफी परिवर्तन किया है। लोक संस्कृति का क्षेत्र भी इससे अछूता नहीं रहा है। पारंपरिक लोक गीत एक प्रकार से गायब होते जा रहे हैं। अब इस क्षेत्र में भी, जो आदि काल से स्त्रियों के लिए एक स्पेस था, उस पर बाजार की नजर टिकी हुई है, जिसने स्त्री को उसकी पारंपरिक जमीन से विस्थापित कर दिया है। यह स्थिति किसी एक संस्कृति में नहीं है, बल्कि हर संस्कृति में, चाहे वह भोजपुरी हो या मैथिली हो या फिर अवधी, बुंदेली एवं मगधी, हर लोक संस्कृति में है। यह भी कहा जा सकता है कि लोक गीत और लोक साहित्य किसी भी समाज में दमित आवाजों की अभिव्यक्ति और समाज के कहाँ देखेंगे? दर्पण की भाँति है। यह दर्पण अब छिन्न-भिन्न हो चुका हैं। लोक की छवियाँ अब हम कहाँ देखेंगे?